open-index/open-wikipedia-markdown huggingface dataset:
אל-ימאמה

[שמאל|ממוזער|300x300 פיקסלים|האזור ההיסטורי של אל-ימאמה בהיקף הגדול ביותר שלו, כפי שתואר על ידי [יאקות אל-חמאווי (בן המאה ה-13) ו (בן המאה ה-10), יחד עם כמה מהיישובים הבולטים באזור בתקופה הטרום-אסלאמית והאסלאמית הקדומה.]]
**אל-ימאמה** (בערבית: **اليَمامَة**) הוא אזור היסטורי בדרום-מזרח נג'ד בערב הסעודית של ימינו.

אזור אל-ימאמה היה בעל חשיבות בולטת בהיסטוריה האסלאמית המוקדמת, והפך לזירה מרכזית במלחמות הרדה (634-632) לאחר מותו של הנביא מוחמד. על אף ששולב באזור נג'ד, המונח "אל-יאמאמה" נותר בשימוש, כמונח מסורתי והיסטורי, להדגשת עברו העתיק של האזור. כך למשל, המטה של ממשלת סעודיה בריאד, נקרא ארמון אל-ימאמה.

הגאוגרף בן המאה ה-13 יאקות אל-חמאווי מזכיר מספר אטימולוגיות לשם "אל-יאמאמה", כולל שורש המילה חמאם (בערבית: حمام مستأنس; יונה הבית). אך ההיסטוריון ג'. רקס סמית' סבור שהשם מתאים יותר לצורת היחיד של המילה הערבית יאמאם שפירושה: יונים פראיות.

## היסטוריה
מהתקופה הקדם-אסלאמית ועד למאות הראשונות של האסלאם, יאמאמה הייתה מרכז ייצור חקלאי חשוב עבור ערב. היא נחשבה לחלק מהנג'ד, הרמה הערבית המרכזית. התושבי היו משבט "בנו חניפה" (قبيلة بنو حنيفة והעיר העיקרית שלה הייתה . היא נודעה במיוחד בשל איכותם ושפעם של התמרים, החיטה והבשר וסיפקה סחורות לתושבי מכה. הנביא מוחמד העסיק את תושבי האזור לייצור חימר ששימש לבניית המסגד שלו במדינה ושיבח אותם על עבודתם.

### אל-ימאמה בתקופת ראשית האסלאם
בבתקופת הנביא מוחמד, היה , הדמות הפוליטית המרכזית בחבל אל-ימאמה והשפעתו השתרעה על מרכז וצפון ערב. לאחר מותו, עלה כוחו של בן שבט בנו חניפה, מסלמה בן חביב שפעל ככוהן ואף הכריז על עצמו כנביא. בשנת 631 מינה מוחמד את  למושל האזור, בראש כוח מוסלמי, אך רוב האוכלוסייה נותרה תחת השפעתו של מסילמה.

מות מוחמד בשנת 632, חיזק את מעמדו של מסילמה ויורשו של מוחמד, הח'ליף אבו בכר שלח כוחות תגבור לת'ומאמה. מנגד, , מנהיגה נוצרית משבט תמים התנגדה אף היא למוסלמים, צברה כוח וכרתה ברית עם מסילמה.

התקפות המוסלמים נהדפו ואבו בכר שלח לשם צבא בראשות המצביא ח'אלד אבן אל-וליד. אף הוא הובס בשלושת הקרבות הראשונים וניצח בקרב הרביעי, רוב מתנגדי האסלאם נטבחו, כולל מסילמה. וח'אלד חתם על חוזה עם הניצולים שהסכימו להתאסלם ומסרו את כל רכושם ונשקם. כיבוש האזור אפשר למוסלמים להרחיב את שליטתם עד לבחריין ולעומאן.

### אל-ימאמה בתקופת מלחמת האזרחים המוסלמית השנייה
במהלך  (680–692), הפכה אל-ימאמה למרכז תנועת א-נג'דאת, פלג של הח'וארג' שהתנגד לבית אומיה, לזוביירים ולעלווים. הח'וארג' ניצחו במספר קרבות והרחיבו את שליטתם גם על בחריין, עומאן, חצרמוות, תימן והערים טאיף (Ta'if) ו, אולם, מחלוקות פנימיות הובילו לסכסוכים פנימיים ושטח השליטה הצטמצם לימאמה ובחריין בלבד. בקרב שנערך בשנת 692 או 693 ניצחו המוסלמים ובכך הסתיימה אמירות הנג'דאת.

### התקופה האסלאמית המאוחרת יותר
הגאוגרף  תיאר במאה ה-10 את אל-ימאמה כאזור משופע במבצרים, מטעי דקלים ומכרות כסף וזהב ובירתו חג'ר (Hajar) שימשה כמרכז שלטוני ומסחרי עתיק. במאה ה-11 נשלט האזור בידי אמירי הזיידים, ששלטובמקום עם כוח צבאי של מאות פרשים והגנו על ריבונותם אל מול המעצמות השכנות באותה תקופה.

### העידן המודרני
עד המאה ה-19, המונח "אל-יאמאמה" החל להתייחס לעיירה באזור אל-ח'רג', כ- דרום-מזרחית לריאד המודרנית. בשנת 1865 התגוררו בה כ-6,000 תושבים.

## ביאורים

## הערות שוליים

קטגוריה:ערב הסעודית: היסטוריה
נשיאת הצלב (טורנייה)

**נשיאת הצלב** (בצרפתית: **Le Portement de Croix**) הוא ציור מאת ניקולא טורנייה, המתוארך לסביבות שנת 1632. היצירה עוסקת באחד מן האירועים בפסיון של ישו, ומתארת את ישו נושא את הצלב בסיוע שמעון מקירנה, תחנה חמישית בדרך הייסורים.

## רקע
היצירה הוצגה בתחילה בכנסיית סן־ז'רום בטולוז, שהייתה בעבר קפלת האחים הפניטנטים הכחולים. במהלך המהפכה הצרפתית הוחרם הציור והועבר למוזיאון אוגוסטינס יחד עם יצירות נוספות המתארות את הפסיון של ישו. בין יצירות אלו נכללה גם היצירה "הורדת ישו מן הצלב", והן יצרו יחד מערך של תיאורים חזותיים של שלבי סבלו של ישו. במסגרת זו מתואר הציור כרגע שבו ישו נושא את הצלב בדרכו, כאשר שמעון מקירנה מסייע לו.

## תולדות היצירה
בשנת 1818 נגנב הציור ממוזיאון אוגוסטינס בטולוז, ונעלם למשך תקופה ארוכה. במהלך השנים לא נודע מקום הימצאו, עד אשר הופיע מחדש בשנת 2009 במסגרת מכירה פומבית בפירנצה שנערכה על ידי בית המכירות סותבי'ס. בהמשך הוצג הציור גם בפריז, במסגרת תערוכה שבה הוצג על ידי גלריה בריטית.

## זיהוי והשבת היצירה
בשנת 2011, במהלך מכירה בפריז, זוהה הציור באופן ודאי כיצירה שנגנבה מן המוזיאון בטולוז. בעקבות זיהוי זה הודיע משרד התרבות הצרפתי כי מדובר בנכס השייך למדינה, אשר הופקד בעבר במוזיאון אוגוסטינס, ולכן אינו ניתן להעברה או למכירה. המדינה אסרה על הוצאת היצירה מתחומה והצהירה כי היא עומדת על השבתה.

## מעמד היצירה
על פי הרשויות בצרפת, היצירה מוגדרת כרכוש בלתי ניתן להעברה של המדינה. צוין כי היא זוהתה בוודאות וכי לא תורשה לצאת מתחומי המדינה. בעקבות הליכים אלו הוחלט להשיבה לאוסף הציבורי שממנו נלקחה. בשנת 2017 הוחזרה היצירה לאוספי מוזיאון אוגוסטינס.

## פרשנות והקשר
הציור משתלב במסגרת רחבה של יצירות המתארות את הפסיון של ישו, כאשר כל אחת מהן מציגה שלב אחר בסיפור. היצירה מתמקדת ברגע שבו ישו נושא את הצלב בדרכו, כאשר שמעון מקירנה מסייע לו, ובכך היא מתייחסת לאחד מן האירועים המרכזיים ברצף התחנות של דרך הייסורים. שילובה לצד יצירות נוספות מדגיש את תפקידה כחלק מתיאור כולל של הסיפור הדתי.

## קישורים חיצוניים

## הערות שוליים

קטגוריה:ציורי שמן
קטגוריה:ישו בתרבות ובאמנות
קטגוריה:ציורים מהמאה ה-17
קטגוריה:הברית החדשה בתרבות ובאמנות
מצפה יהונתן

**מצפה יהונתן** הוא יישוב בבקעת ערד השוכן כ-1.7 צפונית לערד ונחשב באופן רשמי לשכונה שלה. כיום הוא שוכן במבנים יבילים. היישוב צופה על הר חברון.

היישוב הוקם בתחילת דצמבר 2024. על ידי גרעין ההתיישבות "נגב", לאחר ששכן בכפר הסטודנטים מעלה שחק הסמוך לדימונה במשך ארבע שנים, וזאת כחלק ממטרתם להתיישב באחד מיישובי מבואות ערד.

## היסטוריה
מצפה יהונתן הוקם בתחילת דצמבר 2024 עת עלה לנקודה "גרעין נגב", גרעין התיישבות הכולל משפחות דתיות, חילוניות ומסורתיות יוצאות שירות צבאי ולאומי בישראל, אשר שם לו למטרה "לפעול לעידוד ההתיישבות בנגב ולשיפור רמת החינוך ורמת החיים של התושבים ויצירת מערכת התנדבות ומעורבות חברתית וחינוכית של סטודנטים בקהילות היישובים אשר בהם או בסמיכות להם תפעל העמותה", ולהתיישב באחד מיישובי מבואות ערד המתוכננים לקום בבקעת ערד. קודם לעליית לנקודה התגוררו חברי הגרעין מאז 2020 בכפר הסטודנטים מעלה שחק, שהיא שכונה כפרית בניהול עצמי הסמוכה לדימונה, אך מנותקת מתשתיות. על מנת לאפשר את העלייה לקרקע, פעל הגרעין יחד עם ארגון השומר החדש וראש עיריית ערד יאיר מעיין, שהסירו חסמים ומיהרו את התהליך, במטרה לקבוע עובדות בשטח. היישוב נקרא על שם יהונתן שטינברג, מפקד חטיבת הנח"ל שבסיס האימונים שלה שוכן בסמוך, שבירך על היוזמה להקמת היישוב ונפל בקרב כרם שלום נגד מחבלי חמאס בטבח שבעה באוקטובר.

בט"ו בשבט ה'תשפ"ה (2025) התקיים בשכונה טקס נטיעות בהשתתפות נשיא מדינת ישראל יצחק הרצוג ושרי ממשלה, בהם שר הביטחון ישראל כ"ץ, שר המשפטים יריב לוין והשרה להגנת הסביבה עידית סילמן. במהלך הטקס, הוסר הלוט משם השכונה ושם הרחוב המוביל אליה מערד, והוצגה תוכנית ההתיישבות והפיתוח של העיר. ראש עיריית ערד יאיר מעיין, שגם הוא נכח בטקס, הכריז בו שהושגו כל האישורים הנדרשים להקמת היישוב בתוך שלושה חודשים, וציין שמדובר בקבלת האישורים הרלוונטיים המהירה ביותר שנעשתה במסגרת הליך בירוקרטי סבוך זה, אשר עלול להגיע בדרך כלל לאורך של עשרות שנים.

## ראו גם
* ערד
* מבואות ערד
* הקמת יישוב בישראל

## קישורים חיצוניים

* 

## הערות שוליים

קטגוריה:ערד
קטגוריה:מבואות ערד
קטגוריה:בקעת ערד
קטגוריה:ישראל: יישובים
קטגוריה:ישראל: יישובים הקרויים על שם אישים
קטגוריה:ישראל: יישובים הקרויים על שם חללי הטרור
קטגוריה:הנצחת חללי מערכות ישראל
קטגוריה:מלחמת חרבות ברזל: אבידות והנצחה
גשר התעשייה

**גשר התעשייה** (באיטלקית: **Ponte dell'Industria**) הידוע גם בשם Ponte di ferro ( גשר ברזל), הוא גשר המחבר את דרך דל פורטו פלוויאלה שממזרח לגשר אל דרך אנטוניו פאצ'ינוטי שממערב לגשר, ברומא, בשכונות אוסטיאנסה  ופורטואנסה . הוא בנוי כולו מפלדה, ואורכו כ-131 מטרים.

## היסטוריה
הגשר נבנה בין השנים 1862 ו-1863 על ידי חברה בלגית כדי לחבר את קו הרכבת של צ'יוויטווקיה  לתחנת הרכבת רומא טרמיני. החברה הבלגית ביצעה את העבודה באנגליה, ולאחר מכן הגשר הועבר בחלקים לרומא, שם הוא הועמד. בשנת 1911, עם פתיחת תחנת הרכבת החדשה של טרסטוורה, קו הרכבת הועבר לפונטה סן פאולו החדש, מעט צפ' מזרחה במעלה הזרם.

בליל 2 באוקטובר 2021 הוא ניזוק חלקית בשריפה. ב-12 בדצמבר אותה שנה, לאחר 70 יום, הגשר תוקן ונפתח לתנועה. זאת לפני שנסגר שוב ב-24 ביולי 2023 על מנת לשקם ולהרחיב את הגשר.

שיקום הגשר נתקל בסדרה של בעיות שהובילו למספר תאונות ודחיות בהשלמת הפרויקט. בינואר 2024 הוכרז כי העבודה תושלם ב-8 בדצמבר אותה שנה, במקביל לפתיחת הדלת הקדושה  לרגל יובל 2025. זאת רק כדי להידחות לסוף ינואר 2025, לסוף פברואר 2025, ל-17 במרץ 2025, ולבסוף ל-20 במרץ 2025.
ממוזער|150px|מרכז|גשר התעשייה המבט ממערב.

## קישורים חיצוניים

## הערות שוליים

קטגוריה:גשרים רומיים
קלרה הירש

**קלרה הירש** (18 ביוני 1833 - 1 באפריל 1899) הייתה ברונית, אשת עסקים ופילנתרופית בלגית, בת למשפחת בישופסהיים ואשתו של הברון מוריס הירש.

## חיים מוקדמים ונישואין
ממוזער|כתבה בעיתון ממרץ 1899 על קלרה הירש, שנכתבה זמן קצר לפני מותה
ממוזער|קלרה הירש
נולדה כקלייר בישופסהיים באנטוורפן, לאביה יונתן-רפאל בישופסהיים  שהיה בנקאי, איש עסקים, חבר פרלמנט ופילנתרופ ואמה הנרייט גולדשמידט (1812–1892), אחותו של סולומון גולדשמידט, שכיהן במשך שנים רבות כנשיא כל ישראל חברים .

היא קיבלה חינוך ליברלי והייתה בלשנית מוכשרת, שיכלה לדבר ולכתוב שוטף בצרפתית, גרמנית, אנגלית ואיטלקית. לאחר שסיימה את לימודיה בבית הספר, היא שימשה כמזכירתו של אביה וכך התוודעה לא רק לענייניו העסקיים, אלא גם לעבודתו כמחוקק וכפילנתרופ.

היא נישאה לברון מוריס הירש (1896-1831)בשנת 1855 וחיה תחילה במינכן, אחר כך בבריסל ולבסוף בפריז. נולדו להם שני ילדים, בת ובן. הבת נפטרה בינקות ובנם לוסיאן בשנת 1887, בגיל 31 ללא ילדים. לאחר מותו, הברונית מעולם לא התאוששה, והיא לבשה בגדי אבל עד סוף חייה.[שמאל|ממוזער|קבר [בית הקברות של מונמארטר|בבית הקברות מונמארטר .]]
במהלך חייהם המשותפים היא דאגה כי פעילותו הפילנטרופית של בעלה תזרום לכיוון עניים ונזקקים יהודיים. לאחר מותו של בעלה ירשה את רכושו ועסקה בפעילות פילנטרופית ענפה לטובת מוסדות יהודיים בארץ ישראל ומחוצה לה. בין שאר פעילותה הפילנטרופית  מימנה בניית מבנה עבור בית הספר כל ישראל חברים (אליאנס) בירושלים, שעדיין קיים.

נפטרה בפריז ב-1 באפריל 1899. נטמנה בבית הקברות של מונמארטר בעיר.

## מורשת
פסל לזכרה הוקם בכיכר בוסיקו בפריז.

ב-2024 יצא סרט תיעודי ברזילאי בבימויו של אולינדו אשטבם המתעד את סיפורם של קלרה הירש ובעלה הברון מוריס הירש.

## קישורים חיצוניים

* צוואתה של הברונית קלרה הירש,  22 ספטמבר 1899⁩

## הערות שוליים

קטגוריה:יהודים בלגים
קטגוריה:נפטרים ב-1899
קטגוריה:ילידי 1833
MapReduce

**MapReduce** הוא מודל תוכנה המאפשר ניתוח ועיבוד של Big data באמצעות אלגוריתמים של חישוב מבוזר ועיבוד מקבילי באשכול מחשבים. התוכנה משמשת לחישוב מהיר של נתונים כבדים במשקל פטה-בייט על פני מחשבים רבים (ריבוי תהליכונים) לצורך חיפוש מהיר, גישה וניהול מידע.

התוכנה פותחה על ידי גוגל ב-2004. היא מאפשרת הרצה של נתונים וניתוח נתונים בהתבסס על פונקציות ומחולקת ל-2 תהליכים עיקריים: שלב המיפוי (Map) בו התוכנה מבצעת תהליכי משנה (Sub processes) על בסיס קלט המשתמש, כאשר כל תהליך מספק פתרון לחלק מהבעיה, ושלב הצמצום (Reduce) אשר אוסף את תוצאות העיבודים ומייצר מהן פלט בעל תוצאות. ספריות של MapReduce נכתבו במספר שפות תכנות. התוכנה ידועה בכך שיש לה סובלנות תקלות גבוהה. בהמשך התוכנה הוחלפה עם תוכנות ניתוח נתונים מודרניות יותר.

התוכנה היוותה השראה להאדופ, פרויקט קוד פתוח של מוסד התוכנה אפאצ'י, ואפאצ'י ספארק, שלד תוכנה קוד פתוח מעל מערכת מבוזרת שפותח במקור במעבדת AMPLab של אוניברסיטת קליפורניה בברקלי.

## קישורים חיצוניים

## הערות שוליים

קטגוריה:גוגל: תוכנה
קטגוריה:טכנולוגיות מידע
קטגוריה:חישוב מבוזר
השפעות ההתחממות העולמית

ממוזער|הגורמים העיקריים להתחממות הגלובלית
**השפעות ההתחממות העולמית** או **השפעות ההתחממות הגלובלית** מתועדות ונחקרות במשך עשרות שנים. הן כוללות עלייה משמעותית בטמפרטורת הקרקע של כדור הארץ, שינויים חדים בתדירות הגשם ובמחזור המים ותדירות גבוהה של מזג אוויר קיצוני, שרפות יער, גלי חום ימיים, החמצת אוקיינוסים ומדבור.

עד כה, האזורים שהושפעו באופן המשמעותי ביותר כוללים את האזור הארקטי ואנטארקטיקה. זאת בעקבות שינויים חדים בגזי החממה באטמוספירה (אפקט החממה). טמפרטורת הקרקע הגבוהה מובילה לגלי חום, להמסה של קרחונים ולעליית מפלס הים. מפלס הים גבה בכ-7.5 ס"מ בין השנים 1993 ל-2017. מפלס הים עולה גם באזורי ביצות וחופים, מה שמוביל לירידה בלחות הקרקע, לפגיעה במערכות אקולוגיות ולסיכון ממשי לקיומם של איים.

חיות רבות לא מוסגלות להתאים את עצמן לטמפרטורות העולות ונכחדות כתוצאה מכך. חלקם מהגרים לאזורים גבוהים או קרים יותר. גם בני אדם נמצאים בסיכון מההתחממות הגלובלית, מכיוון שהיא פוגעת באופן ישיר במקורות מזון ומים מתוקים. מזג אוויר קיצוני מעלה את הסיכוי להידבקות ממחלות, אך משפיע באופן ישיר גם על חקלאות, דיג ויערנות.

## שינוי בטמפרטורה
על פי דו"ח הפאנל הבין-ממשלתי לשינוי האקלים (IPCC) לשנת 2021, עלתה טמפרטורת פני כדור הארץ מאז סוף המאה התשע עשרה ועד עתה ב-1.1 מעלות, כאשר ביבשה עלתה הטמפרטורה ב-1.6 מעלות, ובים ב-0.9 מעלות. הטמפרטורה על פני כדור הארץ היא הגבוהה ביותר ב-2,000 השנים האחרונות.

ייתכן כי עד סוף המאה ה-21, הטמפרטורה על פני כדור הארץ תהיה גבוהה יותר ב-2.5-4 מעלות צלזיוס מאשר בתחילת המאה ה-21. עליית הטמפרטורות נגרמת בעיקר כתוצאה מפליטה של גזי חממה. מחקר של אוניברסיטת טקסס A&M משנת 2019 הראה שריכוז גזי החממה באטמוספירה החל מאמצע המאה ה-20 ועד ימינו הוא חסר תקדים ב-2.5 מיליון השנים האחרונות

## ההשפעה על בעלי חיים

### שוניות אלמוגים
שוניות אלמוגים נמצאות בסכנה גבוהה יותר בעקבות ההתחממות הגלובלית. עליית הטמפרטורה מובילה להחמצת אוקיינוסים (הליך של עלייה ברמת החומציות של מי האוקיינוסים עקב עליית ריכוז הפחמן הדו-חמצני באטמוספירה) ולגלי חום ימיים. מחקר שפורסם ב-2024 הראה כי החיידק Vibrio coralliilyticus, שאופיין כבר בתחילת שנות ה-2000 וגורם למחלת מעיים אצל אלמוגים, הופך למחולל המחלה כאשר טמפרטורת מי הים מגיעה ל-23 מעלות צלזיוס. אוכלוסיית שוניות האלמוגים ירדה ב-50% בין השנים 1950 ל-2021, וירדה ב-14% בין השנים 2009 ל-2018.

## שרפות
ה-INPE, המרכז הלאומי הברזילאי לחקר החלל, פרסם כי היו לפחות 72,843 שרפות התרחשו ביער האמזונאס בין ה-1 בינואר ל-20 באוגוסט 2019, עלייה של 83% מהתקופה המקבילה אשתקד.

## הערות שוליים

קטגוריה:שינוי אקלים
קטגוריה:סביבה
קטגוריה:התחממות עולמית
מדינות החברות באיחוד האירופי

ממוזער|המדינות החברות באיחוד האירופי
27 מדינות חברות באיחוד האירופי (EU), איחוד פוליטי וכלכלי על-לאומי. המדינות החברות באיחוד נאמנות למוסדות האיחוד האירופי, הכוללות את הפרלמנט האירופי (EP), המועצה האירופית (EUCO), מועצת האיחוד האירופי, הנציבות האירופית (EC), בית הדין לצדק של האיחוד האירופי (CJEU), הבנק המרכזי האירופי (ECB) ובית המשפט האירופי לביקורת (ECA). החלטות באיחוד נעשות בהצבעה קולקטיבית במועצה. האיחוד האירופי מורכב מ-6 מדינות עיקריות אשר היו ממייסדיה: בלגיה, איטליה, לוקסמבורג, הולנד וגרמניה המערבית. מדינות צריכות לעבור את קריטריוני קופנהגן על מנת להצטרף לאיחוד (לטון דמוקרטי, זכויות אדם וזכויות מיעוטים, בעלת כלכלת שוק מתפקדת). מדינה אחת, הממלכה המאוחדת, פרשה מהאיחוד ב-2020 לאחר הצבעה פנימית (ברקסיט).

## חברות

## קישורים חיצוניים

## הערות שוליים

*
קטגוריה:מדינות לפי ארגון בין-לאומי
ל'אוספיטלט דה ליוברגט

**ל'אוספיטלט דה ליוברגט** (בקטלאנית: **L'Hospitalet de Llobregat**, לעיתים נקראת בקיצור **ל'אוספיטלט**) היא עיר ורשות מקומית במחוז ברצלונה שבקטלוניה, ספרד. העיר ממוקמת דרומית-מערבית לעיר ברצלונה ומהווה חלק בלתי נפרד מהמטרופולין שלה. עם אוכלוסייה של למעלה מ-270,000 תושבים, זוהי העיר השנייה בגודלה בקטלוניה מבחינת מספר תושבים, ואחת מהערים הצפופות ביותר באיחוד האירופי.

## היסטוריה
התיישבות באזור התקיימה עוד בתקופות הרומית והאיברית, כפי שמעידים שרידים מהמאה ה-4 לפנה"ס, אך תחילתה של העיר הנוכחית מתוארכת למאה ה-12. מקור שמה של העיר מגיע מ"בית חולים" או אכסניה (Hospital) קטנה לעולי רגל שהוקמה בסמוך לכנסיית סנטה אולליה דה פרובנסנה (Santa Eulàlia de Provençana) העתיקה.

## גאוגרפיה
ל'אוספיטלט שוכנת במישור החוף של נהר הליוברגט (Llobregat). היא גובלת מצפון וממזרח בעיר ברצלונה, מדרום בערים אל פראט דה ליוברגט (El Prat de Llobregat) וקורניה דה ליוברגט (Cornellà de Llobregat), וממערב באספלוגס דה ליוברגט. שטחה של העיר קטן יחסית (12.57 קמ"ר), וכמעט כולו בנוי ועירוני לחלוטין. העיר נהנית מנגישות תחבורתית יוצאת דופן ומשולבת במלואה ברשת הרכבות התחתיות (Metro), האוטובוסים והרכבות הפרבריות של ברצלונה. 

## קישורים חיצוניים

* 

## הערות שוליים

קטגוריה:קטלוניה: ערים
אספלוגס דה ליוברגט

**אַסְפְּלוּגֶס דֶה לְיוֹבְּרֶגַט** (בקטלאנית: **Esplugues de Llobregat**; בספרדית: **Esplugas de Llobregat**, אַסְפְּלוּגַס דֶה יוֹבְּרֶגַט) היא עיר ורשות מקומית במחוז ברצלונה שבקטלוניה, ספרד. היא שוכנת באזור באש ליוברגט ומהווה חלק מהמטרופולין של ברצלונה. בעיר מתגוררים למעלה מ-47,000 תושבים.

## היסטוריה
שמה של העיר נגזר מהמילה הלטינית "Speluncas", שפירושה מערות, אשר אפיינו את האזור בעבר. למרות קיומם של ממצאים מתקופת הרומאים, האזכור הכתוב הראשון של היישוב מתוארך למאה ה-10.

## גאוגרפיה
אספלוגס דה ליוברגט שוכנת למרגלות רכס הרי קולסרולה (Collserola) ומשתפלת עד למישור נהר הליוברגט. היא גובלת ישירות בעיר ברצלונה (בשכונת לס קורטס), וכן בערים ל'אוספיטלט דה ליוברגט, קורנליה דה ליוברגט (Cornellà de Llobregat), סנט ז'וסט דסוורן (Sant Just Desvern) וסנט ז'ואן דספי (Sant Joan Despí).

## קישורים חיצוניים

* 

## הערות שוליים

קטגוריה:קטלוניה: ערים
מטארו

**מַטָארוֹ** (בקטלאנית: **Mataró**) היא עיר ורשות מקומית במחוז ברצלונה שבקטלוניה, ספרד. היא משמשת כבירת אזור מארסמה (Maresme), ושוכנת על חוף הים התיכון, כ-30 קילומטרים צפונית-מזרחית לעיר ברצלונה. עם אוכלוסייה של קרוב ל-130,000 תושבים (נכון לשנת 2023), היא אחת הערים הגדולות והחשובות במחוז.

## היסטוריה
שורשיה של מטארו נעוצים בתקופת הרומאים, אז הוקמה העיר תחת השם "אילורו" (Iluro) במהלך המאה ה-1 לפנה"ס. שרידים ארכאולוגיים מאותה תקופה, כגון וילה טורה לאודר (Torre Llauder), פתוחים כיום לציבור ומהווים עדות לחשיבותה ההיסטורית.

## גאוגרפיה
מטארו ממוקמת במישור החוף, בין הים התיכון לבין רכס הרי החוף הקטלאני (Serralada Litoral). העיר נהנית משילוב של חופים חוליים ארוכים ואזורים הרריים וירוקים בחלקה הפנימי. היא גובלת במספר רשויות מקומיות, בהן ארז'נטונה (Argentona), סנט אנדראו דה ז'וואנרס (Sant Andreu de Llavaneres) וקבררה דה מאר (Cabrera de Mar).

## קישורים חיצוניים

* 

## הערות שוליים

קטגוריה:קטלוניה: ערים
קטגוריה:מחוז ברצלונה: יישובים
פריץ בקהרט

**פריץ בקהרט** (בגרמנית: **Fritz Beckhardt**; 27 במרץ 1889 – 13 בינואר 1962) היה אלוף הפלות גרמני ממוצא יהודי במלחמת העולם הראשונה. לזכותו נזקפות 17 הפלות של מטוסי אויב. על גבורתו בקרבות עוטר בכמה עיטורים.

## ביוגרפיה
פריץ בקהרט נולד בעיירה ולטרהיים שבחבל ריינהסן של הקיסרות הגרמנית במשפחה יהודית מתבוללת. ב-1909 התגייס לצבא הקיסרות הגרמנית ושירת בו במשך שנתיים. לאחר השחרור עבד במפעל טקסטיל של דודו במארסיי. לאחר פרוץ מלחמת העולם הראשונה הצליח בדרך לא דרך להגיע לגרמניה ולהתגייס לצבא. הוא השתתף בלחימה כחייל ביחידת רגלים. נפצע במהלך מצור על אנטוורפן. לאחר שהחלים המשיך להילחם בחזית המערבית. הוא עוטר בשני צלבי הברזל וקודם לדרגת סמל. בשנת 1917 הוא התקבל לקורס הכשרת טייסים של שירות האוויר הגרמני. בפברואר 1918 הוא הוצב לשרת ביחידה אווירית בפיקודו של ברונו לרצר, אחד מחבריו ליחידה היה הרמן גרינג. בקהרט לחם בשורות היחידה עד לסוף המלחמה ובקרבות אוויר השיג 17 ניצחונות. מטוסו של בקהרט נשא סמל של צלב קרס (שאז לא הייתה לו אותה משמעות, כמו בתקופת התנועה הנאצית).

לאחר המלחמה חזר פריץ בקנרט לעבודה יחד עם אביו. בשנת 1926 התחתן עם אמה נוימן והחל לנהל את עסק קמעונאות של חמו. הוא היה פעיל בברית חיילי החזית היהודים, בשנת 1930 התמנה לראש הסניף של הארגון בוויסבאדן. בשנת 1933 הפכה החנות שבבעלות חמו חלק מרשת אדקה. באותה שנה, לאחר עליית הנאצים לשלטון ניסה לנצל את קשריו עם הרמן גרינג מתקופת המלחמה, כדי למנוע פגיעה ביהודים, וותיקי מלחמת העולם השנייה. בשנת 1934 נאלץ להעביר את החנות של משפחתו לאחד ממנהלי אדקה, שהיה חבר במפלגה הנאצית. בשנת 1937 נעצר, הואשם בהפרת חוקי הגזע (הוא ניהל רומן עם עוזרת הבית הגרמניה שלו) ונידון לשנה ותשעה חודשים במאסר. לאחר משפטו הוא נכלא במחנה ריכוז בוכנוולד. לאחר ליל הבדולח הצליחה אשתו לשלוח את שני ילדיהם עם קינדר-טרנספורט לבריטניה. בתחילת 1940 שוחרר פריץ בקהרט ממחנה בוכנוולד (ככל הנראה הודות השתדלות חבריו מימי מלחמת העולם הראשונה, אשר פנו להרמן גרינג לעזרה). בדצמבר 1940 הצליח בקהרט לצאת עם אשתו את גרמניה. דרך צרפת הכבושה, ספר ופורטוגל הצליח להגיע לבריטניה.

פריץ בקהרט שהה עם משפחתו בבריטניה עד לשנת 1949, אז שב למערב גרמניה. הוא ניהל במשך שנים מאבק משפטי להחזרת רכושו והעסק שלו, אשר הוחרם על ידי הנאצים. נתקל לא פעם ביחס אנטישמי מידי הרשויות. רק בשנת 1955 הצליח להשיב לידיו את החנות, בה החזיק לפני עליית הנאצים לשלטון. הוא הפך את החנות לסופרמרקט וניהל אותו עד למותו בשנת 1962.

לפריץ בקהרט היו שני ילדים (בן ובת) מאשתו אמה ובן נוסף שנולד מחוץ לנישואין (מהקשר שלו עם עוזרת הבית). אחד מנכדיו, לורנץ בקהרט, כתב ספר אודות סבו. הספר, שנקרא "יהודי עם צלב קרס. המשפחה הגרמנית שלי", יצא לאור בשנת 2014.
## קישורים חיצוניים

* "יהודי עם צלב קרס", לורנץ בקהרט, נכדו של פריץ בקהרט מספר על הספר שכתב אודות סבו
* "היהודי עם צלב קרס" - סרטון דוקומנטרי ששודר ברשות השידור המערב גרמני (WDR) מ-12 בנובמבר 2007

## הערות שוליים

קטגוריה:יהודים בצבא הקיסרות הגרמנית
קטגוריה:יהודים בצבא הגרמני במלחמת העולם הראשונה
קטגוריה:טייסים גרמנים במלחמת העולם הראשונה
קטגוריה:אלופי הפלות במלחמת העולם הראשונה
קטגוריה:יהודים מעוטרי צלב הברזל
קטגוריה:מעוטרי עיטור בית הוהנצולרן
קטגוריה:פליטי רדיפות הנאצים
קטגוריה:מהגרים מגרמניה לממלכה המאוחדת
קטגוריה:אסירים במחנה הריכוז בוכנוואלד
קטגוריה:גרמנים שנולדו ב-1889
קטגוריה:גרמנים שנפטרו ב-1962
ג'וזף אמיל הארלי

**ג'וזף אמיל הארלי** (באנגלית: **Joseph Emile Harley**; ) היה פוליטיקאי אמריקאי מקרוליינה הדרומית, איש המפלגה הדמוקרטית, שכיהן כחבר בית הנבחרים של קרוליינה הדרומית בשנים 1905–1909 ובשנים 1927–1931, כראש עיריית בארנוול בשנים 1912–1922, וכסגן מושל קרוליינה הדרומית ה-74 בשנים 1935–1941. בשל התפטרותו של המושל ברנט מייבנק כארבעה חודשים לפני תום כהונתו כדי לאייש מושב בסנאט של ארצות הברית, הושבע הארלי במקומו כמושל קרוליינה הדרומית ה-100, וכיהן בתפקיד מנובמבר 1941 ועד פטירתו ב-27 בפברואר 1942.
## ראשית חייו
ג'וזף אמיל הארלי נולד בעיירה ויליסטון  שבקרוליינה הדרומית, כבנם של לנספורד פ. הארלי ושל אליזבת (לבית המל) הארלי. ב-1902 הוא קיבל תואר במשפטים מאוניברסיטת קרוליינה הדרומית. נשא לאישה את שרה אגנס ריצ'רדסון, ולשניים נולדו שלושה ילדים.

במלחמת ארצות הברית-ספרד שירת הארלי כקולונל במשמר הלאומי של קרוליינה הדרומית, וכסמל בפלוגה L של רגימנט המתנדבים הראשון של קרוליינה הדרומית.

הארלי עסק בעריכת דין, וייצג שלוש חברות רכבת מרכזיות: חברת קו החוף האטלנטי, חברת הרכבת הדרומית, וחברת חוף הים.
## קריירה פוליטית
כחבר המפלגה הדמוקרטית, היה הארלי נציג בוועידות המפלגה של 1908, 1924, 1928 ו-1932. בשנים 1905–1909 הוא כיהן כחבר בית הנבחרים של קרוליינה הדרומית. לאחר מכן הוא כיהן כראש עיריית בארנוול  בשנים 1912–1922. בשנים 1927–1931 הוא שב לתקופת כהונה נוספת בבית הנבחרים.

ב-1934 נבחר הארלי כסגן מושל קרוליינה הדרומית ה-74. בנובמבר 1941 התפטר המושל ברנט מייבנק, לאחר שנבחר לסנאט של ארצות הברית. מתוקף תפקידו כסגן המושל, הושבע הארלי במקומו כמושל קרוליינה הדרומית ה-100, וכיהן בתפקיד ארבעה חודשים עד פטירתו. במהלך תקופת כהונתו הקצרה נכנסה ארצות הברית למלחמת העולם השנייה, והוא החל לארגן את מאמצי המלחמה של קרוליינה הדרומית.

ג'וזף אמיל הארלי נפטר בבירת קרוליינה הדרומית קולומביה ב-27 בפברואר 1942, כתוצאה מסרטן הגרון, ולאחר שבחודשי חייו האחרונים הוא יכול היה לתקשר רק בכתב. הוא נטמן בבית הקברות הבפטיסטי שבבארנוול.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1435-1436.


## קישורים חיצוניים
* ג'וזף אמיל הארלי באתר אגודת המושלים הלאומית 
* ג'וזף אמיל הארלי באתר The Political Graveyard 
* 

קטגוריה:אמריקאים ילידי קרוליינה הדרומית
קטגוריה:מושלי קרוליינה הדרומית
קטגוריה:מושלי מדינות ארצות הברית מהמפלגה הדמוקרטית
קטגוריה:סגני מושלי קרוליינה הדרומית
קטגוריה:חברי האספה הכללית של קרוליינה הדרומית
קטגוריה:אנשי צבא אמריקאים במלחמת ארצות הברית–ספרד
קטגוריה:בוגרי בית הספר למשפטים באוניברסיטת קרוליינה הדרומית
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1880
קטגוריה:אמריקאים שנפטרו ב-1942
לעש

ממוזער|הערכה של גבולות הממלכות בצפון הלבנט במאה ה־8 לפנה"ס. ממלכת לעש (Lukuti) במרכז
**לעש** (בארמית) או **לוחֿותי** (באכדית: **luḫuti**) הייתה ממלכה קדומה בצפון הלבנט, בין ממלכת חמת לממלכת ארפד. הממלכה מזוהה עם נֻעַשֶ של תקופת הברונזה. היא מוזכרת על־ידי אשורנצירפל השני, שסיפר בכתובת מלכותית שלו שהגיע ללוחֿותי מכיוון פתינה, כבש את עריה והחריב אותן, טבח באנשיהן, ושיפד את החיילים שנתפסו בחיים מול הערים. מאוחר יותר, השם לעש מוזכר בכתובת זכור כחלק מממלכתו של זכור מלך חמת (תוארו המלכותי היא "מלך חמת ולעש"). חלק מהחוקרים סבורים שכבר בימי אשורנצירפל השנייה הייתה ארץ לעש חלק מממלכת חמת, בעוד חוקרים אחרים סבורים שארץ לעש סופחה לממלכת חמת רק בסביבות 796 לפנה"ס, על־ידי המלך זכור. חוקרים סבורים לרוב שהעיר חדרך הייתה עיר מרכזית בלעש, אך קיימת גם דעה שחדרך הייתה בכלל מדרום לחמת.

## הערות שוליים

קטגוריה:מדינות לשעבר במזרח התיכון
קטגוריה:חמת
אנזו דוארטה

**אנזו דה פינה דוארטה דוס סנטוס** (בלוקסמבורגית: **Enzo de Pina Duarte dos Santos**; נולד ב-29 בינואר 2009 בלוקסמבורג) הוא כדורגלן לוקסמבורגי המשחק בעמדת הקשר בקבוצת המילואים של בורוסיה דורטמונד ובנבחרת לוקסמבורג.

## קריירת מועדונים
דוארטה גדל במחלקות הנוער של FC ביו-וייס איזג וסוויפט הספרנג'. בחודש ינואר 2025 עבר למחלקת הנוער של בורוסיה דורטמונד, ובשנת 2026 החל לשחק בקבוצת המילואים של המועדון.

## קריירה בין-לאומית
ב-10 ביוני 2025 ערך דוארטה את הופעת הבכורה שלו בנבחרת לוקסמבורג, בתיקו 0-0 נגד נבחרת אירלנד במשחק ידידות.

## קישורים חיצוניים

## הערות שוליים

קטגוריה:כדורגלנים לוקסמבורגים
קטגוריה:קשרי כדורגל לוקסמבורגים
קטגוריה:כדורגלני בודוצ'נוסט פודגוריצה
קטגוריה:כדורגלני נבחרת לוקסמבורג
קטגוריה:לוקסמבורגים שנולדו ב-2009
אל-עלאא בן אל-חדרמי

**אל-עלאא בן אל-חדרמי** (בערבית: **العلاء بن الحضرمي**; נפטר 635–636 או 641–642) היה מפקד מוסלמי בצבא הנביא מוחמד בסביבות c. 631–632, ומושל בחריין בשנים 632–636 ו-637–638 תחת הח'ליף הראשון אבו בכר (632–634) והח'ליף השני עומר בן אל-ח'טאב (634–636). תחת שלטונו של אבו בכר, דיכא אל-עלאא מרד של נצר לשושלת הלחמיון (اللخميون), הפרו-סאסאנית, כחלק ממלחמות הרדה. תחת שלטונו של עומר, הוא פתח במתקפות ימיות נגד הסאסאנים, שהאחרונה שבהן הסתיימה בכישלון והייתה הגורם לפיטוריו. הוא מונה למושל בצרה אך מת בדרכו לשם.

## קורות חיים
אל-עלאא היה בן ברית של שבט  שהיה חלק משבט קורייש במכהוהוא היה בין המתאסלמים הראשונים, לפני כיבוש מכה על ידי הנביא מוחמד והתאסלמותם ההמונית של בני הקורייש, בשנת 630.
[ממוזער|עותק [מהדורת פקסימיליה|פקסימיליה של מכתב ששלח הנביא מוחמד למונזיר בן סאווא, שליט בחריין בשנת 628 לספירה.]]
אל-עלאא נשלח על ידי מוחמד לגבות מס מתושבי בחריין, בסוף שנת 631, או בתחילת שנת 632. שליט האזור,  היה בעל ברית של מוחמד וייתכן שאחריותו של אל-עלאא הוגבלה רק לאזור שסביב קטיף.
[ממוזער|מפה של בחריין, יאמאמה ([:en:Al-Yamama|Yamama) ועומאן במאות ה-9 וה-10]]
לאחר מות מוחמד, מרדו בני משפחת  באל-מונזר ולא שילמו מס ואבו בכר, הח'ליף הראשון שלח את אל-עלאא כדי לחזק את תומכיו של מונדזר ולדכא את המרד.

לאחר שעמד במצור ממושך של המורדים, הביס אל-עלאא, שנתמך על ידי אנשי שבט  הביס את המורדים, בנווה המדבר אל-אחסה בבחריין.  פעולותיו של אל-עלאא נגד מורדים בבחריין נמשכו עד סוף שנת 634, בתקופת שלטונו של הח'ליף השני, עומר בן אל-ח'טאב.

אל-עלאא כבש את המאחזים הסאסאניים לאורך חופי בחריין ופתח בתקיפות ימיות בניגוד להנחייתו של הח'ליף עומר, שהתנגד למבצעים ימיים ועל כן הועבר מתפקידו ובשנת 636 או 637 הוחלף על ידי .

בשנת 637 חזר ומינה הח'ליף עומר את אל-עלאא למושל בחריין, לאחר שהחזיר את עות'מאן לתפקידו הקודם בטאיף. בניגוד לפקודות פתח אל-עלאא בשנת 638, בתקיפות ימיות, נגד הסאסאנים. על אף הניצחון שהשיג, הסתיימה ההתקפה באסון, כאשר ספינותיהם נטרפו בים. בתגובה, הוציא עומר צווים לגנות ולפטר את אל-עלאא מתפקידו כמושל בחריין ולאחר מכן מינה אותו למושל בצרה, בחזית נגד הסאסאנים, בעיראק.

## מינויו למושל בצרה ומותו
מקורות אסלאמיים קדומים מתארכים את מותו של אל-עלאא לשנת 635-6 או 2–641, בדרכו לבצרה, שם היה אמור להתחיל את תפקיד המושל. 
## הניסים שאירעו לאל-עלאא
לאל-עלאא אירעו שלושה ניסים, במהלך מלחמותיו נגד המורדים בבחריין:

# נס המים במדבר דהנא: כאשר צבאו של אל-עלאא חנה במישור דהנא הצחיח, הגמלים נבהלו וברחו עם כל האספקה והמים, והותירו את החיילים בסכנת מוות מרעב וצמא. אל-עלאא הרגיע את אנשיו ואמר להם לבטוח באל. לאחר תפילת השחר, הופיע באורח פלא מעיין מים בין הסלעים. החיילים שתו והתרחצו, ומיד לאחר מכן הגמלים חזרו מעצמם עם כל הציוד עליהם.
# חציית הים ברגל: כדי להגיע לאויבים באי דארין (Darin), היה על הצבא לחצות קטע ים שמרחקו יום הפלגה בסירה. אל-עלאא הורה לחייליו להיכנס למים תוך שהם נושאים תפילה לאל. המים הפכו רדודים, עד לגובה קרסולי הגמלים והצבא כולו חצה את הים ברכיבה וברגל והשמיד את האויב.
# עדות הנזיר: נזיר שהלך בעקבות הצבא של אל-עלאא, התאסלם וסיפר שעשה זאת בעקבות האירועים שראה בהם סימנים אלוהיים: המעיין במדבר, הפיכת הים הסוער למעבר בטוח, והתפילה העוצמתית של החיילים.

## קישורים חיצוניים
* סרטון ודיאו על נס ההליכה על המים והניצחון של אל-עלאא

## ראו גם
* צחאבה

## הערות שוליים

קטגוריה:צחאבה
קטגוריה:נפטרים במאה ה-7
קניון חוצות כרמיאל

**קניון חוצות כרמיאל** הוא מרכז קניות ובילוי אזורי הממוקם בעיר כרמיאל שבצפון ישראל. הקניון ממוקם בכניסה המזרחית לעיר, בסמוך לכביש 85, ומהווה מוקד מסחר מרכזי עבור תושבי כרמיאל, יישובי משגב, בקעת בית הכרם והאזור הגלילי הסמוך.

## היסטוריה
הקניון נחנך בשנת 2009 כחלק מהתפתחותה העירונית של כרמיאל והתרחבות אזורי המסחר בעיר. הקמתו נועדה לתת מענה לצורך במרכז קניות מודרני ונגיש באזור, וכן לצמצם את הצורך של תושבי האזור לנסוע לערים גדולות יותר לצורך קניות ובילוי.

מאז פתיחתו עבר הקניון שינויים והתאמות מסחריות בהתאם לצרכים המשתנים של הקהל, לרבות החלפת חנויות, כניסת רשתות חדשות ושדרוג אזורי הבילוי.

## מבנה ותכנון
הקניון מתוכנן במתכונת של "חוצות" – כלומר שילוב של מתחמים פתוחים תחת כיפת השמיים לצד אזורים מקורים וממוזגים. תכנון זה מאפשר תנועת מבקרים נוחה בין החנויות תוך שילוב חוויית קנייה פתוחה.

שטחו המסחרי של הקניון הוא כ-20,000 מ"ר והוא כולל עשרות חנויות הפרוסות על פני מספר מפלסים. המתחם כולל רחבות מעבר, אזורי ישיבה ומרחבים ציבוריים.

לרשות המבקרים עומד חניון רחב היקף הכולל כ-1,000 מקומות חניה, חלקם תת-קרקעיים וחלקם חיצוניים.

## תמהיל חנויות
בקניון פועלות חנויות ממגוון תחומים, בהם:
* אופנה והלבשה
* הנעלה ואביזרי אופנה
* אלקטרוניקה ומוצרי חשמל
* תכשיטים ואקססוריז
* רשתות פארם וטיפוח
* חנויות צעצועים ומוצרים לילדים
* סופרמרקטים וחנויות נוחות

תמהיל החנויות כולל הן רשתות ארציות מוכרות והן עסקים מקומיים.

## מסעדות ובילוי
במתחם הקניון פועלים בתי קפה, מסעדות ומתחמי מזון מהיר, המשרתים את מבקרי הקניון לאורך כל שעות הפעילות.

בנוסף, הקניון כולל מתחם קולנוע (Hot Cinema), הכולל מספר אולמות הקרנה עם מערכות סאונד והקרנה מתקדמות.

## פעילות קהילתית ואירועים
הקניון משמש גם כמרכז פעילות קהילתית ומארח מעת לעת אירועים שונים, בהם:
* מופעים לילדים
* סדנאות יצירה
* פעילויות בחגים
* אירועים עונתיים ומבצעי קניות

פעילויות אלו מיועדות למשפחות ולמבקרים מכל הגילאים.

## נגישות ותחבורה
הקניון נגיש באמצעות תחבורה ציבורית, כולל קווי אוטובוס המגיעים לאזור. בנוסף, הוא ממוקם במרחק נסיעה קצר מתחנת הרכבת כרמיאל.

המתחם מותאם לנגישות עבור אנשים עם מוגבלויות, וכולל חניות ייעודיות, מעליות ושירותים נגישים.

## מיקום
הקניון ממוקם בכניסה המזרחית לעיר כרמיאל, בסמוך לציר תנועה מרכזי (כביש 85), דבר המאפשר גישה נוחה הן לתושבי העיר והן למבקרים מחוץ לה.

## קישורים חיצוניים
* אתר רשמי של הקניון

## מקורות
* אתר קניון חוצות כרמיאל
* אתרי מידע על מרכזי קניות בישראל

קטגוריה:ישראל: מרכזי קניות
קטגוריה:כרמיאל
ג'יימס קראגר

**ג'יימס לי קראגר** (באנגלית: **James Lee Carragher**; נולד ב-11 בנובמבר 2002 בליברפול שבאנגליה) הוא כדורגלן מלטזי-אנגלי המשחק בעמדת הבלם בקבוצת ויגאן את'לטיק מהפוטבול ליג הראשונה ובנבחרת מלטה.

## חיים אישיים
אביו של קראגר הוא כדורגלן העבר של נבחרת אנגליה וליברפול ג'יימי קראגר. הוא ממוצא מלטזי ואירי מצד הורי אביו.

בחודש פברואר 2025 קיבלו קראגר ואביו אזרחות מלטזית.

## קריירת מועדונים
בשנת 2011 החל קראגר לשחק במחלקת הנוער של ליברפול, ובשנת 2017 עבר למחלקת הנוער של ויגאן את'לטיק. ב-4 באוגוסט 2021 חתם על חוזה מקצעוני ראשון במועדון, והחל לשחק בקבוצה הבוגרת של המועדון. ב-27 באפריל 2023 חתם על חוזה לשנתיים במועדון.

ב-16 בספטמבר 2022 הושאל לאולדהאם אתלטיק מהנשיונל ליג עד ל-1 בינואר 2023. הוא ערך חמש הופעות ליגה במהלך תקופת ההשאלה. ב-10 בינואר 2024 הושאל לאינוורנס קלדוניאן ת'יסטל מהצ'מפיונשיפ הסקוטי עד לתום עונת , וערך 14 הופעות ליגה במדי המועדון.

לקראת עונת  חזר לויגאן את'לטיק, והחל לשחק במדיה במסגרת הפוטבול ליג הראשונה.

## קריירה בין-לאומית
לאחר שקראגר קיבל אזרחות מלטזית בפברואר 2025, אמר נשיא התאחדות הכדורגל המלטזית  כי ההתאחדות שוקלת לזמן אותו לנבחרת מלטה. ב-14 במרץ זומן לראשונה לסגל הנבחרת, לקראת משחקי מוקדמות מונדיאל 2026 נגד נבחרות פינלנד ופולין. ב-21 במרץ ערך את הופעת הבכורה שלו בנבחרת, בהפסד 0–1 לנבחרת פינלנד.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:בלמי כדורגל אנגלים
קטגוריה:כדורגלנים מלטזים
קטגוריה:בלמי כדורגל מלטזים
קטגוריה:כדורגלני ויגאן את'לטיק
קטגוריה:כדורגלני אולדהאם אתלטיק
קטגוריה:כדורגלני נבחרת מלטה
קטגוריה:אנגלים שנולדו ב-2002
קטגוריה:מלטזים שנולדו ב-2002
ג'ילואן חמד

(בכורדית: **Jiloan Hamad** בערבית: **جِيلْوَان حَمَد**; נולד ב-6 בנובמבר 1990) הוא כדורגלן עבר שוודי-עיראקי ממוצא כורדי ששיחק בעמדת הקיצוני.

## חיים אישיים
חמד נולד בבאקו בירת אזרבייג'ן הסובייטית, ברית המועצות להורים שנמלטו מהעיר ראניה שבכורדיסטן העיראקית. אביו, מוחמד חמד היה חבר בפשמרגה במשחק 15 שנים. המשפחה בהמשך היגרה לרוסיה וטורקמניסטן עד שבשנת  השתקעה בשוודיה.

## קריירת מועדונים

## קריירה בינלאומית

## קישורים חיצוניים

קטגוריה:כדורגלנים שוודים
קטגוריה:כדורגלנים עיראקים
קטגוריה:כדורגלנים כורדים
קטגוריה:חלוצי כדורגל שוודים
קטגוריה:חלוצי כדורגל עיראקים
קטגוריה:כדורגלני מאלמה
קטגוריה:כדורגלני הופנהיים
קטגוריה:כדורגלני סטנדרד לייז'
קטגוריה:כדורגלני המארבי
קטגוריה:כדורגלני אינצ'ון יונייטד
קטגוריה:כדורגלני ה.נ.ק. גוריצה
קטגוריה:כדורגלני ארברו
קטגוריה:כדורגלני נבחרת שוודיה
קטגוריה:כדורגלני נבחרת עיראק
קטגוריה:ספורטאים שוודים בגרמניה
קטגוריה:ספורטאים זרים בגרמניה
קטגוריה:ספורטאים זרים בבלגיה
קטגוריה:ספורטאים זרים בקוריאה הדרומית
קטגוריה:ספורטאים זרים בקרואטיה
קטגוריה:ספורטאים זרים בערב הסעודית
קטגוריה:ספורטאים זרים בתאילנד
קטגוריה:ספורטאים זרים בהונג קונג
קטגוריה:שוודים שנולדו ב-1990
אסף סבן

אסף סבן (נולד ב-1979) הוא במאי, תסריטאי ומרצה ישראלי.

## קורות חייו
סבן הוא מרצה במכללה האקדמית בית ברל.

הוא מוכר בעיקר בזכות סרטיו העלילתיים בית בגליל (2017) והמשלחת (2023).

סרטו המשלחת השתתף בתחרות הרשמית של פסטיבל ברלין ה-73, וזיכה אותו בפרס התסריט בפסטיבל הקולנוע ירושלים.

בשנת 2026 עלתה לשידור בכאן 11 סדרת הדרמה בבימויו, בהסתורה.

## קישורים חיצוניים

## הערות שוליים

קטגוריה:במאי טלוויזיה
קטגוריה:במאי קולנוע
קטגוריה:תסריטאי קולנוע
הילה פלג

**הילה פלג** (נולדה ב-1976) היא אוצרת, יוצרת סרטים ודקאן המדרשה - הפקולטה לאמנויות החל מספטמבר 2023. פלג ערכה תערוכות יחיד, תערוכות קבוצתיות גדולות ואירועי תרבות בין-תחומיים בתחומי האמנויות החזותיות, הקולנוע והאדריכלות, במוסדות ציבור ברחבי אירופה ובעולם. היא ידועה גם בזכות עבודתה בסרטי תעודה, כולל סרטה העלילתי עטור הפרסים פשע נגד האומנות משנת 2007 ומרחב השלטים משנת 2016.

## קישורים חיצוניים

קטגוריה:אוצרים ישראלים
ז'רמי ארבאלו

**ז'רמי אלברטו ארבאלו מרה** (בספרדית: **Jeremy Alberto Arévalo Mera**; נולד ב-19 במרץ 2005 במאליאניו שבספרד) הוא כדורגלן אקוודורי-ספרדי המשחק בעמדת החלוץ בקבוצת שטוטגרט מהבונדסליגה ובנבחרת אקוודור.

## קריירת מועדונים
ארבאלו גדל במחלקת הנוער של ראסינג סנטנדר. בשנת 2022 החל לשחק בקבוצת המילואים של המועדון, ובשנת 2023 החל לשחק בקבוצה הראשונה של המועדון במסגרת הליגה הספרדית השנייה. בסך הכל ערך 37 הופעות ליגה במדי המועדון, בהן הבקיע שמונה שערים.

ב-2 בינואר 2026 חתם על חוזה לחמש שנים וחצי בשטוטגרט מהבונדסליגה. ב-10 בינואר ערך את הופעת הבכורה שלו במועדון, בניצחון 1–4 על באייר לברקוזן במסגרת המחזור ה-16 בליגה לעונת 2025/2026.

## קריירה בין-לאומית
ארבאלו זכאי לייצג את ספרד או אקוודור. הוא שיחק בנבחרת ספרד עד גיל 18.

בשנת 2024 שיחק באליפות אמריקה הדרומית עד גיל 20. בחודש נובמבר 2025 זומן לסגל נבחרת אקוודור לקראת משחקי הידידות נגד נבחרות קנדה וניו זילנד. ב-14 בנובמבר ערך את הופעת הבכורה שלו בנבחרת, בתיקו 0-0 נגד נבחרת קנדה.

## קישורים חיצוניים

## הערות שוליים

קטגוריה:כדורגלנים אקוודורים
קטגוריה:חלוצי כדורגל אקוודורים
קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:כדורגלני ראסינג סנטנדר
קטגוריה:כדורגלני שטוטגרט
קטגוריה:כדורגלני נבחרת אקוודור
קטגוריה:אקוודורים שנולדו ב-2005
קטגוריה:ספרדים שנולדו ב-2005
גבירת הצדקה

**גבירת הצדקה** (בצרפתית: **La Dame de charité**) הוא ציור שמן על בד מאת ז'אן-בטיסט גרז, המתוארך לסביבות השנים 1772–1775. מידות היצירה הן 112 × 146 ס"מ, והיא נרכשה בשנת 1897. הציור מציג סצנה מחיי היומיום המעוצבת באמצעים של ציור היסטורי, ומתאר מפגש בין משפחה נזקקת לבין אישה ובתה המגיעות להעניק סיוע כספי.

גרז עיצב בציור זה סצנה בעלת אופי מוסרי, בהתאם להתמחותו ביצירת ציורי ז'אנר הנושאים מסר מחנך. הוא עושה שימוש במחוות מודגשות ובדמויות שאינן מזוהות אישית, כדי לבטא רגשות כלליים של חמלה, נדיבות והכרת תודה. במסגרת זו הוא מפרש את רעיון הצדקה כפי שהתפתח בתקופת ההשכלה, תקופה שבה החל רעיון זה לתפוס את מקומה של הצדקה הנוצרית המסורתית שהתבטאה במעשי חסד. במקביל, משקפת היצירה מגמה נאו-קלאסית שעסקה בירידתם של בני המעמדות הגבוהים ובחובה לסייע לנזקקים.

במרכז הסצנה מתואר זקן חולה השוכב במיטתו, מוקף באשתו ובילד צעיר. אל החדר נכנסות אישה ובתה, שהגיעו להביא כסף למשפחה. מארג מחוות הידיים ממלא תפקיד מרכזי בהבהרת משמעות הפעולה: ידה של האישה מצביעה לעבר בני הזוג ומעודדת את הילדה, האוחזת בארנק סגור ומושיטה אותו בהיסוס; ידיו הפתוחות של הזקן מקבלות את התרומה בהכרת תודה ובכבוד; וידיה של האישה הזקנה שלובות בתנוחת תחינה. כך נוצרת פעולה תיאטרלית שבה כל דמות ממלאת תפקיד ברור במסגרת הסצנה.

הציור מציג מצב דרמטי המאפיין את התקופה, שבו אדם שמוצאו אצילי הידרדר למצב של מצוקה. רמז לכך ניתן בחרב התלויה ליד מיטתו ובספרים שעל המדף, המעידים על עברו. עולה האפשרות כי מדובר בחייל ששירת בצבאו של לואי החמישה עשר, מלך צרפת וננטש במצבו על ידי השלטון המלכותי. במסגרת זו, הסצנה אינה רק תיאור של מעשה צדקה, אלא גם הצגה של מציאות חברתית שבה בני מעמד גבוה עלולים למצוא עצמם נזקקים, והחובה לסייע להם מוצגת כערך מוסרי מרכזי. 

## הערות שוליים

קטגוריה:ציורי שמן
קטגוריה:ציורים מהמאה ה-18
קטגוריה:ציורי ז'אנר
מתאוש פרננדש

**מתאוש גונסאלו אשפניה פרננדש** (בפורטוגזית: **Mateus Gonçalo Espanha Fernandes**; נולד ב-10 ביולי 2004) הוא כדורגלן פורטוגלי המשחק כקשר בווסטהאם יונייטד מהפרמייר ליג ובנבחרת פורטוגל.

## קריירת מועדונים

### ספורטינג ליסבון והשאלה לאשטוריל
פרננדש נולד בשנת 2004, באולהאו שבמחוז אלגארבה בפורטוגל. הוא החל את הקריירה שלו במחלקת הנוער של אולהאננסה המקומית, ובשנת 2016 עבר לשחק באקדמייה של ספורטינג ליסבון. בעונת 2021/2022 החל לשחק בקבוצת המילואים של המועדון, וב-14 באוקטובר 2022 חתם על חוזה מקצועני ראשון בספורטינג עד יוני 2027. ב-22 באוקטובר 2022 ערך פרנדדש בכורה בקבוצת הבכירה של המועדון בניצחון 3–1 על קאזה פיה בליגה. ב-30 בנובמבר 2022 כבש פרננדש את שערו הראשון במדי ספורטינג, בניצחון 6–0 פארנסה במסגרת גביע הליגה. ואת עונת הבכורה שלו בקבוצה הוא סיים עם שער אחד בשבע הופעות בכל המסגרות.

ב-29 באוגוסט 2023, הושאל פרננדש לאשטוריל גם היא מליגת העל הפורטוגלית עד לתום העונה. ב-3 בספטמבר 2023 ערך פרננדש את הבכורה שלו באשטוריל, בהפסד 1–2 לבואבישטה בליגה. ב-4 בפברואר 2024 כבש פרננדש את שער הבכורה שלו באשטוריל בניצחון 1–0 על אסטרלה דה אמדורה בליגה. ואת עונת ההשאלה שלו באשטוריל הוא סיים עם שער אחד ב-35 הופעות בכל המסגרות.

### סאות'המפטון
ב-20 באוגוסט 2024 חתם פרננדש על חוזה ל-5 בסאות'המפטון מהפרמייר ליג.  ב-24 באוגוסט 2024 ערך פרננדש בכורה בקבוצה ובפרמייר ליג בהפסד 0–1 לנוטינגהאם פורסט.  ארבעה ימים לאחר מכן ב-28 באוגוסט, כבש פרננדש את שערו הראשון עבור המועדון, בניצחון 5–3 על קארדיף סיטי במסגרת גביע הליגה. ב-24 בנובמבר כבש פרננדש את שערו הראשון בפרמייר ליג, כשהבקיע שער יתרון עבור סאות'המפון במשחק נגד ליברפול אחרי שקבוצתו כבר הייתה בפיגור, אך היתרון לא החזיק מעמד וסאות'המפטון הפסידה לבסוף 2–3.  פרננדש סיים את עונת הבכורה שלו בסאות'המפטון עם שלושה שערים ב-42 הופעות בכל המסגרות. אך בסיום העונה הקבוצה נשרה לצ'מפיונשיפ לאחר שסיימה במקום האחרון בטבלה. ב-9 באוגוסט 2025 ערך פרננדש בכורה בצ'מפיונשיפ, בניצחון של סאות'המפטון 2–1 על רקסהאם.

### וסטהאם יונייטד
ב-29 באוגוסט 2025 חתם פרננדש על חוזה ל-5 שנים בווסטהאם יונייטד מהפרמייר ליג, ששילמה עבורו על פי הדיווחים כ-40 מליון ליש"ט.  יומיים לאחר מכן ב-31 באוגוסט, ערך פרננדש בכורה במועדון, בניצחון 3–0 על נוטינגהאם פורסט. ב-24 באוקטובר 2025 כבש פרננדש את שערו הראשון בווסטהאם, בהפסד 1–2 ללידס יונייטד.

## קריירה בינלאומית
פרננדש שיחק בנבחרות הצעירות של פורטוגל. ב-31 במרץ 2026 ערך בכורה בנבחרת פורטוגל הבוגרת, בניצחון של פורטוגל 2–0 על נבחרת ארצות הברית במסגרת משחק ידידות. 

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני ספורטינג ליסבון
קטגוריה:כדורגלני אשטוריל
קטגוריה:כדורגלני סאות'המפטון
קטגוריה:כדורגלני וסטהאם יונייטד
קטגוריה:כדורגלני נבחרת פורטוגל
קטגוריה:ספורטאים פורטוגזים באנגליה
קטגוריה:פורטוגזים שנולדו ב-2004
איסופוס (היסטוריון)

**איסופוס** (ביוונית: Αἴσωπος) היה היסטוריון יווני שכתב ביוגרפיה של אלכסנדר הגדול.

החיבור המקורי ביוונית אבד, אך קיים תרגום לטיני שלו מאת יוליוס ולריוס , אשר לדברי פרנציסקוס יורטוס (Franciscus Juretus), היה בידיו כתב יד שלו. עם זאת, החיבור פורסם לראשונה, על ידי א. מאי (A. Mai) מכתב יד בספרייה האמברוזיאנית במילאנו בשנת 1817. כותרתו היא: "*Itinerarium ad Constantinum Atigustum, etc.: accedunt Julii Valerii Res gestae Alexandri Macedonis,* etc" .

הזמן בו חי איסופוס אינו ודאי, ואפילו קיומו הוטל בספק. בהקדמה למהדורתו, טען מאי, כי החיבור נכתב לפני שנת 389 לספירה, משום שבתרגום הלטיני מדובר על מקדש סראפיס באלכסנדריה, שנהרס בהוראת הקיסר הרומי תאודוסיוס הראשון (שלט עד שנת 395), כעדיין עומד. עם זאת, הועלו התנגדויות להסקה זו על ידי ז'אן אנטואן לטרון , המייחס את החיבור למאה ה-7 או ה-8, אשר לטענתו משקל הראיות הפנימיות מצביע עליהן.

הספר מכיל שגיאות עובדתיות רבות, ומהימנותו מופרכת על ידי היסטוריונים רבים.

## הערות שוליים

קטגוריה:היסטוריונים יוונים
קטגוריה:ביוגרפים יוונים
קטגוריה:היסטוריונים מן העת העתיקה
קטגוריה:מחברים כותבי יוונית